User talk:Astrofon21/modern.css

Verovanja u Rumuniji astrofon21 Za sreću u kući dobro je okačiti staru cipelu za glavnu gredu u domu.

Komadić užeta kojim je neki čovek obešen dobro je nositi uza sebe – štiti od magije.

Ako vam doluta neka mačka i ostane, doneće vam sreću u kuću.

Da se ne izgubi sreća nije dobro iz kuće davati so, posebno ako ima stoke. Ništa ne treba davati ponedeljkom, sredom i petkom.

Ako padne slika sa zida, sama od sebe, znak je smrti u kući.

Ako ti zvoni u desnom uvetu, to je dobar glas, a u levom loš.

Ako te svrbi nos bićeš neraspoložen i ljut.

Ako te svrbi levi dlan davaćeš novac, a desni primaćeš novac.

Ako vam igra levo oko, to predskazuje svađu, ako desno oko označava sreću .Nije dobro reći kada igra oko ili zvoni u ušima.

Čovek crvene kose naziva se đavolskim i lažljiv je.

Smatra se da su nespretni ljudi srećni.

Ljudi sa razdvojenim zubima smatraju se lažljivim.

Ako neko preskoči preko malog deteta veruje sa da ono neće više rasti.

Ako se ujedeš za jezik – neko ti je u kući bolestan.

Kada iskaču iskrice iz vatre treba pljunuti u nju i reći skoči u oči mojim dušmanima.

Ako se nosi preokrenut naopačke neki deo odeće, onda ne može ti nauditi magija, ona se u tom slučaju vrati onom ko ju je poslao.